**În penitenţă**

*Lorena.craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se lasă asfinţitul peste mine,

Aşa cum norii lasă umbra lor

Pe geana de lumină, care vine

Din genele şi ochii tuturor.

Prin geamul ferestruicii,-o adiere,

Ce îmi goneşte părul despletit,

Pe genele-n repaos, – o tăcere,

Şezând pe-un umăr care-a amorţit.

Nu sunt o diligenţă pentru nimeni,

Nu mă mai întrebaţi de unde vin

Şi nici unde mă-ndrept! Eu, de asemeni,

Nici nu mă-nalţ, dar nici nu mă înclin.

Degeaba scriu poverilor de bine,

Degeaba mă ascund într-un decor,

Se pare că lumina mea se ţine

De-un om, ţinut în palma lumilor.

În geam îmi bate răsăritul rece,

Pe umăr, – semnătura zilei noi,

Pe linia din palmă parcă trece

Lumina lumilor, din doi în doi.

8 iulie 2016, Constanţa